*Kako mladi mogu doprinjeti izgradnji pozitivnog mira?*

Svijet u kojem živimo donosi mnoge izazove, od lokaknih netrepeljivosti do globalnih sukoba. Mladi imaju ključnu ulogu u razvoju mira. Oni su nosioci pozitivnih promjena, budućnosti našeg društva pa i ostatka svijeta.

Obrazovanje igra ključnu ulogu u oblikovanju svijesti mladih, učeći ih, izmeđuostalog, vrijednosti mira. Kroz edukaciju, mladi su usmjereni na razvoj kritičkog razmišljanja, empatije, sposobnosti analiziranja složenijih problema koji bi potencijalno mogli narušiti mir. Obrazovanje potiče mlade na istraživanje uzroka sukoba, bilo da su lokalni ili globalni, te na dalji rad na njihovoj analizi pa kasnije i rješenju. Također, obrazovanje otvara put komunikaciji i rješavanju konflikata, što je od velikog značaja za izgradnju mira.

Volontiranje u projektima, čiji je cilj izgradnja mira, je još jedan od načina na koji mladi mogu doprinijeti razvoju mira. Svojim angažmanom, mladi mogu podizati svijest o miru, poticati dijalog i saradnju te pokrenuti pozitivne promjene u zajednici. Za doprinos stvaranju globalnog mira, mladi bi trebali poraditi na razvoju međunarodne perspektive i saradnje s vršnjacima iz drugih zemalja.

Globalizacija je rezultat svijeta u kojem trenutno živimo i koji nas povezuje, stoga lokalni sukobi često prerastaju u globalne. Mladi mogu na različite načine međusobno sarađivati. Svijet u kojem živimo prepun je resursa koje bi svi, prvenstveno mladi trebali iskoristiti. Putem online platformi, panel diskusija pa i volontiranja mladi se mogu povezati u mrežu koja radi na razvoju mira. Međunarodna saradnja mladih može izgraditi mostove razumijevanja i potaknuti mir na globalnom nivou, a mladi pored toga mogu sklapati i međunarodna prijateljstva.

Važno je napomenuti da mladi nisu samo buduće vođe, već i trenutni aktivisti za društvene promjene i bolje sutra. Svojim entuzijazmom, kreativnošću i energijom, mladi mogu inspirisati i starije generacije.

No, kako bi učinkovito doprinijeli razvoju mira, mladi trebaju podršku starijih, u ovom slučaju vlasti i obrazovnih institucija. Važno je stvoriti okruženje koje potiče mlade na angažman i okruženje u kojem se oni osjećaju sigurno i spremno na promjene.

Za kraj, mladi igraju ključnu ulogu u izgradnji mira u svijetu. Kroz obrazovanje, volontiranje i aktivizam, međunarodnu saradnju i podršku starijih generacija, mladi mogu pretvoriti svoj potencijal u pozitivne promjene. Mir ne znači samo odsustvo sukoba, već i aktivan proces koji se u društvu gradi dugi niz godina. Mladi su ključni akteri u tom procesu i trebaju prepoznati svoju odgovornost i sposobnost da ga ostvare.

Ena Karić